### Beslutninger

Fremsendes til Teknisk Udvalg til behandling i henhold til beslutning i byrådets møde den 21. juni 2023.

###

Endelig vedtagelse af forslag til Lokalplan nr. 1187, boligområde ved [adresse] i Trige, og Tillæg nr. 142 til Kommuneplan 2017.

### Resume

Lokalplanen er beliggende i det nordlige Trige og omfatter et 4,4 ha stort areal, der med lokalplanen overføres til byzone. Planen er udarbejdet på baggrund af ønske fra kommunal grundejer.

Formålet med lokalplanen er at skabe et nyt grønt boligområde med åben-lav bebyggelse, og et lille erhvervsområde i miljøklasse 2, der tilsammen kan danne en grøn overgang mellem [adresse] og det åbne land. Formålet er desuden, at dette sker under hensyntagen til grundvandsdannelsen i området.

Lokalplanforslaget er i overensstemmelse med kommuneplanens mål, men ikke med de konkrete rammer. Det ledsages derfor af et kommuneplantillæg, som justerer områdeafgrænsningen mellem rammerne 360121BO og 360122ER, så arealerne er bedre disponeret til hhv. bolig og erhverv.

Planforslagene har været offentligt fremlagt fra 2. marts til 27. april 2023, og der er indkom i 2 høringssvar.

### Beslutningspunkter

Det indstilles, at:

forslag til Lokalplan nr. 1187 vedtages endeligt, med de ændringer som fremgår af indstillingens afsnit 5.6

forslag til Tillæg nr. 142 til Kommuneplan 2017 vedtages endeligt.

indsigelser besvares, som det fremgår af indstillingens afsnit 5.5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Merethe Kjeldsen: 9

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Teknik og Miljøs indstilling af 5. juni 2023.

James Larsen tog forbehold vedrørende grundvandsbeskyttelse i området.

Kenn Thomsen tog forbehold vedrørende bl.a. placering af miljøklassifikation 2-virksomheder.